Държавен вестник, бр. 91, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  91
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ИКОНОМИКАТА
ДОГОВОР
за залог върху трежъри сметката между 
Република България, представлявана от 
министъра на икономиката, и Европейския 
инвестиционен фонд за изпълнението на Ини­
циативата за малки и средни предприятия по 
Оперативна програма „Инициатива за малки 
и средни предприятия“ 2014 – 2020
(Ратифициран със закон, приет от 43-то На­
родно събрание на 20 октомври 2016 г. – ДВ, 
бр. 86 от 2016 г. В сила от 1 ноември 2016 г.) 
Настоящият Договор за залог е сключен 
на 31 август 2016 г. и страните по него се 
договарят той автоматично да влезе в сила 
едва при настъпване на Датата на влизане в 
сила (съгласно определението по-долу)
между
(1) Република България, представлявана от 
министъра на икономиката на Република 
България в качеството му и на ръководител 
на Управляващия орган (със значението, 
определено в Споразумението за финан­
сиране) („Залогодателят“); и
(2) Европейския инвестиционен фонд, пред­
ставляван от Роджър Хавенит, замест­
ник изпълнителен директор („Заложен 
кредитор“).
Като се има предвид, че:
(А) На 2 март 2016 г. Залогодателят и Залож­
ният кредитор, наред с други, са склю­
чили споразумение между кредиторите 
(„Споразумението между кредиторите“).
(Б) В съответствие със Споразумението 
между кредиторите Залогодателят е 
приел с цел учредяване на обезпечение 
за плащането и изпълнението на всич­
ки Обезпечени задължения (съгласно 
определението на този термин по-долу) 
да сключи настоящия договор за залог 
(„Договорът за залог“),
се приема следното:
1. Определения и тълкуване
1.1. Термините, определени в Споразумени­
ето между кредиторите, имат същите 
значения в настоящия Договор, освен 
ако изрично не е предвидено друго.
1.2. В настоящия Договор за залог:
„Обслужваща банка“ има значението, 
определено за този термин в При­
ложение 1 (Данни за сметката) към 
настоящия Договор.
„Дата на влизане в сила“ означава да­
тата, на която в „Държавен вестник“ 
е обнародван Закон за ратифициране 
на настоящия Договор за залог, приет 
от Народното събрание на Република 
България в съответствие с Конститу­
цията на Република България. 
„Случай на принудително изпълнение“ 
означава: (i) настъпването на Прекра­
тително събитие, (ii) неизпълнение от 
страна на Залогодателя на някое от 
неговите договорни или други задълже­
ния в рамките на определен Документ 
по трансакцията, (iii) ненастъпването 
(когато е дължимо) на задължаването 
(освен при бездействие на Заложния 
кредитор) или невъзможността на За­
ложния кредитор да задължи някоя 
от Сметките на Целевия компонент 
за операции по ИНГИМСП в съответ­
ствие с условията на Споразумението 
между кредиторите, и по-специално 
клаузи 7.3 и 8.2 от него, и/или (iv) не­
възможността Заложният кредитор да 
задължи някоя от Трежъри сметките 
в съответствие с Общите условия на 
Обслужващата банка, или неспазване 
от Обслужващата банка на някое от 
нейните договорни или други задълже­
ния в съответствие с Общите условия 
на Обслужващата банка.
„Споразумение за финансиране“ има 
значението, определено за този термин 
в Споразумението между кредиторите.
„Общи условия на Обслужващата бан­
ка“ означава общите условия за прие­
мането на парични депозити и обслуж­
ване на сметки и тарифа за таксите за 
обслужване на сметки и извършване 
на платежни услуги на Обслужващата 
банка, приети от Управителния съвет 
на Обслужващата банка, и периодич­
ните изменения, потвърждения и/или 
допълнения към тях.
„Покритие на подчинен риск“ има 
значението, определено за този термин 
в Споразумението между кредиторите.
„Покритие на долен риск тип „меца­
нин“ има значението, определено за 
този термин в Споразумението между 
кредиторите. 
„Люксембургски договор за залог“ 
означава Договорът за залог, отнасящ 
се за Заложените активи, както са 
дефинирани там, включително, наред 
с други неща, Вземанията по заложна 
сметка по Сметките на Целевия ком­
понент за операции по ИНГИМСП и 
управляван от законите на Люксембург.
„Вземания по заложна сметка“ означава 
всяко вземане на Залогодателя спрямо 
кредитното салдо на Трежъри сметки­
те, както и всякакви други вземания, 
които Залогодателят може да предяви 
срещу Обслужващата банка във връз­
ка с Трежъри сметките, независимо 
от техния характер, включително, 
за избягване на съмнение, всякакви